ทูนกวาดงานองค์กร ทุนประกันกว่า3พันล.
ทูนคว้างาน 3 พันธมิตรยักษ์ เตรียมเปิดตัวผลิตภัณฑ์ใหม่
19 ก.พ. 2558

ทูนคว้างาน 3 พันธมิตรยักษ์ เตรียมเปิดตัวผลิตภัณฑ์ใหม่
นายทอม เครือโสภณ ประธานบริหาร บริษัท ทูนประกันภัย เปิดเผยว่า บริษัทได้รับความไว้วางใจให้บริการประกันภัยแก่ 3 องค์กรใหญ่ ได้แก่ กรมสวัสดิการทหารเรือในวงเงินทุน 1,890 ล้านบาท ซึ่งนับเป็นครั้งแรกที่กรมสวัสดิการทหารเรือได้ริเริ่มทำประกันวินาศภัยอาคารที่พักส่วนกลาง ทหารเรือ กทม. จำนวน 88 อาคาร บริษัท ซิโน-ไทย เอ็นจีเนียริ่งแอนด์ คอนสตรัคชั่น ทำประกันภัยเครื่องจักรขนาดใหญ่มูลค่าทุนประกันภัย 1,400 ล้านบาท บริษัท อิมแพ็คเอ็กซิบิชั่น แมเนจเม้นท์ ผู้บริหารอิมแพ็ค เมืองทองธานี ทำประกันคุ้มครองความสูญเสียรถยนต์และทรัพย์สินในรถยนต์ของผู้ที่มาใช้บริการที่อิมแพ็ค มูลค่า 22 ล้านบาท
นอกจากนี้ ยังได้ร่วมมือทำแผนการขายและการตลาดกับบริษัท บิ๊กซีซูเปอร์เซ็นเตอร์ เพื่อขายประกันภัยให้แก่ลูกค้าที่มาซื้อสินค้า และมีแผนเปิดตัว “Motion Card” บัตรเดียวบริการแบบ 2 in 1 คุ้มครองทั้งประกันอุบัติเหตุและประกันการเดินทางทั้งในและต่างประเทศ รวมทั้งมีแผนให้การสนับสนุนและส่งเสริมนักมวยชาย-หญิงของค่ายกรมทหารเรือในด้านการฝึกซ้อม ผลักดันให้เข้าชิงชัยในเวทีโลก